**Cu privire la organizarea odihnei de vară a**

**copiilor şi adolescenţilor în sezonul estival 2017**

**-------------------------------------------------------------------**

În scopul bunei organizări a odihnei de vară a copiilor şi adolescenţilor în sezonul estival 2017 şi al respectării prevederilor Legii nr.131 din 3 iulie 2015 privind achiziţiile publice (Monitorul Oficial al Republicii Moldova, 2015, nr.197-205, art.402), Guvernul HOTĂRĂŞTE:

1. Ministerele şi alte autorităţi administrative centrale, în comun cu autorităţile administraţiei publice locale şi Confederaţia Naţională a Sindicatelor din Republica Moldova:

1. vor finaliza, până la 20 mai 2017, lucrările de pregătire a taberelor de odihnă şi întremare a sănătăţii copiilor şi adolescenţilor, inclusiv a celor cu sejur de zi, dotându-le cu inventarul şi utilajul necesar;
2. vor întreprinde măsurile necesare pentru extinderea în continuare a reţelei de tabere de odihnă şi întremare a sănătăţii copiilor şi adolescenţilor.

2. Finanţarea taberelor de vară pentru copii şi adolescenţi se va efectua din bugetul de stat şi bugetele locale, din sumele plătite de părinţi şi din resursele alocate de întreprinderi, organizaţii şi asociaţii, urmând ca autorităţile fiecărei unităţi administrativ-teritoriale să stabilească preţurile biletelor în taberele de odihnă şi întremare a sănătăţii copiilor şi adolescenţilor din teritoriul administrat, în conformitate cu prevederile punctului 5 din prezenta hotărâre.

3. Casa Naţională de Asigurări Sociale va utiliza suma alocată din bugetul de stat pentru organizarea odihnei de vară a copiilor şi adolescenţilor, în conformitate cu prevederile legii bugetului de stat pe anul 2017 nr.279 din 16.12.2016 (Monitorul oficial al Republicii Moldova, nr.472-477/943 din 27.12.2016). Biletele achiziţionate de Casa Naţională vor fi repartizate Confederaţiei Naţionale a Sindicatelor din Moldova, care, la rândul său, prin intermediul centrelor sindicale naţional-ramurale, va distribui biletele de odihnă organizaţiilor sindicale primare şi unităţilor economice, inclusiv categoriilor de beneficiari conform HG nr.334 din 23.04.2009.

4. Cu excepţia biletelor de odihnă repartizate de Casa Naţională de Asigurări Sociale, autorităţilor administraţiei publice centrale şi locale li se recomandă:

1. să acorde gratuit 25% din totalul biletelor repartizate în taberele de odihnă şi întremare a sănătăţii copiilor şi adolescenţilor următoarelor categorii de copii (din familiile beneficiare de ajutor social, în conformitate cu Legea nr. 133-XVI din 13 iunie 2008 cu privire la ajutorul social şi/sau care au beneficiat de ajutor material în ultimele 12 luni, în baza Legii Fondului republican şi a fondurilor locale de susţinere socială a populaţiei nr. 827-XIV din 18 februarie 2000.

a) copii orfani;

b) copii din familii monoparentale;

c) copii din familii defavorizate;

d) copii din familii cu 3 şi mai mulţi copii;

e) copii aflaţi sub tutelă/curatelă;

f) copii plasaţi în servicii de tip familial;

g) copii plasaţi în centre de plasament temporar;

h) copii din familii în care ambii părinţi sunt cu dizabilități;

i) copii din familii în care ambii părinţi sunt pensionari;

j) copii care au obţinut performanţe la studii sau sunt învingători la olimpiadele școlare şi extrașcolare;

k) copii ai solicitanților de azil politic, refugiaților recunoscuți în Republica Moldova, beneficiarilor de protecție umanitară și ai persoanelor cărora li s-a recunoscut statutul de apatrid în Republica Moldova, precum și copii din familii defavorizate în care unul din părinți se încadrează în una dintre categoriile menționate;

l) copii cu dizabilități și însoțitorii lor;

m) copii ai veteranilor de război;

1. să comercializeze doritorilor restul biletelor în taberele de vară pentru copii şi adolescenţi, cu 20 % din costul total al biletului;
2. să decidă, în funcţie de necesităţi şi în timp util, pe baza schemei de încadrare, asupra angajării personalului în taberele de odihnă şi întremare a sănătăţii copiilor şi adolescenţilor, prevăzute în actele normative în vigoare.

5. Costul maxim al unui bilet în taberele de vară pentru copii şi adolescenţi se va calcula în funcţie de durata schimbului, ținând cont de costul orientativ pentru o zi în taberele de odihnă şi întremare a sănătăţii copiilor şi adolescenţilor, conform anexei nr.1.

6. Se recomandă consiliilor raionale, consiliilor municipale Chişinău şi Bălţi, administraţiei unităţii teritoriale autonome Găgăuzia (Gagauz-Yeri):

1. să efectueze recepţionarea taberelor de odihnă şi întremare a sănătăţii copiilor şi adolescenţilor din teritoriu, să elibereze autorizaţii, inclusiv autorizaţii sanitar-veternare pentru blocul alimentar şi să informeze, până la 25 mai 2017, Ministerul Educaţiei despre gradul de pregătire a acestora;
2. să întreprindă acţiunile necesare pentru asigurarea prioritară a taberelor de odihnă şi întremare a sănătăţii copiilor şi adolescenţilor cu produse alimentare, exercitând un control permanent şi riguros asupra respectării normativelor existente, calităţii și siguranței produselor alimentare achiziționate.

3) să informeze publicul larg referitor la biletele de odihnă disponibile.

7. Ministerul Sănătăţii va monitoriza aprovizionarea taberelor de odihnă şi întremare a sănătăţii copiilor şi adolescenţilor cu echipamentele medicale şi medicamentele necesare în conformitate cu legislaţia, precum şi va efectua, potrivit competenţelor, supravegherea sanitaro-epidemiologică a acestor unităţi în perioada pregătirii, deschiderii şi funcţionării lor.

7.1 Subdiviziunile teritoriale raionale/municipale pentru Siguranţa Alimentelor vor monitoriza, potrivit competenţelor, supravegherea calităţii şi inofensivităţii produselor alimentare achiziţionate pentru alimentaţia copiilor în tabere de odihnă şi întremare a sănătății copiilor şi adolescenţilor.

1) Agenţia naţională pentru Siguranţa Alimentelor va elibera autorizaţia sanitar - veterinară a blocurilor alimentare şi va monitoriza

8. Ministerul Educaţiei:

1. va achiziționa:
2. 100 de bilete și va suporta cheltuielile de transport tur-retur pe teritoriul Republicii Moldova pentru elevii din România, în baza Acordului între Guvernul Republicii Moldova şi Guvernul României privind elaborarea în domeniile ştiinţei, învățământului şi culturii, semnat în anul 1992;
3. 100 bilete pentru elevii din zona de conflict a regiunilor estice ale Ucrainei şi 50 bilete pentru elevii care învaţă în instituţiile cu predare în limba română, plus cheltuielile pentru elevii care învaţă pe teritoriul Republicii Moldova.
4. un pachet turistic (o rută turistică internă pentru vizitarea obiectivelor şi localităţilor turistice) pentru 100 de elevi din România şi 150 de elevi din Ucraina, în scopul promovării imaginii Republicii Moldova ca ţară ce prezintă interes atît pentru turismul internaţional, cît și pentru cultivarea respectului faţă de valorile culturale naţionale, conform prevederilor Legii nr. 352-XVI din 24 noiembrie 2006 cu privire la organizarea şi desfăşurarea activităţii turistice în Republica Moldova (Monitorul Oficial al Republicii Moldova, 2007, nr. 14-17, art. 40);
5. ) 300 de bilete pentru elevii din instituţiile de învățământ general din raioanele de est ale Republicii Moldova şi oraşul Bender subordonate Ministerului Educaţiei;
6. ) 100 de bilete și va suporta cheltuielile de transport tur-retur până la destinație pentru copiii din instituțiile de învățământ din partea de est a Republicii Moldova şi oraşul Bender care vor beneficia de odihnă și întremare a sănătății în taberele de vară din țară, ca urmare a deciziei comune a Grupului de experți pe domeniul educației de la Ministerul Educației și a reprezentanților experților pe domeniul educației de la Tiraspol;

2) va asigura:

a) instruirea responsabililor din cadrul organelor locale de specialitate în domeniul învățământului în vederea organizării odihnei de vară a copiilor şi adolescenţilor în sezonul estival;

b) în comun cu organele locale de specialitate în domeniul învățământului, universităţile şi colegiile pedagogice, completarea taberelor de odihnă şi întremare a sănătăţii copiilor şi adolescenţilor cu personal didactic calificat;

3) va monitoriza procesul educaţional desfăşurat în taberele de odihnă şi întremare a sănătăţii copiilor şi adolescenţilor.

9. Ministerul Tehnologiei Informaţiei şi Comunicaţiilor va asigura funcţionarea mijloacelor de comunicaţii electronice în taberele de odihnă şi întremare a sănătăţii copiilor şi adolescenţilor.

10. Ministerul Afacerilor Interne va asigura ordinea şi securitatea publică în taberele de odihnă şi întremare a sănătăţii copiilor şi adolescenţilor, inclusiv escortarea, în modul stabilit, a vehiculelor care vor transporta copiii şi adolescenţii.

11. Se aprobă componenţa nominală a Comisiei guvernamentale pentru organizarea şi monitorizarea odihnei de vară pentru copii și adolescenți în sezonul estival 2017, conform anexei nr.2.

12. Se stabileşte că, în caz de eliberare din funcţiile deţinute a membrilor Comisiei guvernamentale pentru organizarea şi monitorizarea odihnei de vară pentru copii şi adolescenţi în sezonul estival, funcţiile acestora vor fi exercitate de persoanele nou-desemnate în posturile respective, fără emiterea unei noi hotărîri de Guvern.

**Prim-ministru PAVEL FILIP**

Contrasemnează:

Ministrul educaţiei Corina Fusu

Ministrul muncii, protecţiei

sociale şi familiei Stela Grigoraş

Ministrul finanţelor Octavian Armaşu

Ministrul sănătăţii Ruxanda Glavan

 Anexa nr.1

la Hotărârea Guvernului nr.

din 2017

**COSTUL**

**orientativ pentru o zi în taberele de odihnă**

**şi întremare a sănătăţii copiilor şi adolescenţilor,**

**finanțată din bugetul de stat**

|  |  |  |
| --- | --- | --- |
| **Nr. crt.** | **Tipul taberei de vară pentru copii și adolescenți** | **Costul unei zile de odihnă pentru un copil (lei)** |
| 1. | Tabăra de odihnă și întremare a sănătății  | 163,68 |
| 2. | Tabăra sportivă a școlilor sportive pentru copii și juniori | 195,43 |
| 3. | Tabăra turistică pentru adolescenți | 179, 60 |
| 4. | Tabăra sportivă pentru elevii claselor superioare | 167, 24 |
| 5. | Tabăra de întremare cu sejur de zi | 128,47 |

 Anexa nr.2

la Hotărârea Guvernului nr.

din 2017

**COMPONENŢA NOMINALĂ**

**a Comisiei guvernamentale pentru organizarea şi monitorizarea**

 **odihnei de vară pentru copii şi adolescenţi în sezonul estival 2016**

|  |  |  |
| --- | --- | --- |
| Brega Gheorghe | - | viceprim-ministru, preşedinte al Comisiei  |
|  |  |  |
| Fusu Corina | - | ministru al educaţiei, vicepreşedinte al Comisiei |
|  |  |  |
| Grigoraş Stela  | - | ministru al muncii, protecţiei sociale şi familiei |
|  |  |  |
| Glavan Ruxanda | - | ministru al sănătăţii |
|  |  |  |
| Babuc Monica | - | ministru al culturii |
|  |  |  |
| Grama Eduard | - | ministru al agriculturii şi industriei alimentare |
|  |  |  |
| Cărăuş Maria  | - | viceministru al finanţelor |
|  |  |  |
| Babin Oleg | - | viceministru al afacerilor interne |
|  |  |  |
| Budza Oleg | - | preşedinte al Confederaţiei Naţionale a Sindicatelor din Moldova |
|  |  |  |
| Grecu Laura | - | preşedinte al Casei Naţionale de Asigurări Sociale |